Page:Massacre of Glencoe (5).pdf/7



As Jenny sat down wi’ her wheel by the fire,

And thought of the time that was fast fleein’ by,

She said to hersel’, wi’ a heavy heigh hee,

Oh! a’ body’s like to get married but me!

She said, &c.

My youthfu’ companions are a’ worn awa,

And tho’ I’ve had wooers mysel’, ane or twa,

Yet a lad to my mind I ne’er yet could see:

Oh! a’ body’s like to get married but me!

Yet a lad, &c.

There’s Lowrie, the lawyer, wad hae me fu’ fain,

Who has baith a house and a yard o’ his ain;

But before I’d gang to it, I rather wad die;

A wee stumpin’ body!—he’ll never get me!

But before, &c.

There’s Dickie, my cousin, frae Lunon come down,

Wi fine yellow buckskins that dazzled the town;

But, poor deevil, he got ne’er a blink o’ my ee

Oh! a’ body’s like to get married but me!

But, poor deevil, &c.